**ธงชาติยูเครน** (ยูเครน: державний прапор України; ถอดเป็นอักษรโรมัน: *derzhavnyy prapor Ukrayiny*) มีต้นกำเนิดจากธงชาติในสมัยการปกครองระยะสั้นๆ ของสาธารณรัฐประชาชนยูเครนในปี ค.ศ. 1918 โดยธงชาติในยุคนั้นเป็นธงสีฟ้า-เหลือง มีรูปสามง่าม (*tryzub*) ประดับอยู่ที่มุมธงบนด้านคันธง เครื่องหมายดังกล่าวนี้ได้มีการเลิกใช้ในธงในสมัยรัฐยูเครนของรัฐบาลพาโบล สโกโรปาดสกี (Pavlo Skoropadsky) และ คณะไดเรกทอรี (ยูเครน: Dyrektoriya) ซึ่งเป็นผู้บริหารประเทศลำดับถัดมา ต่อมาในยุคของสหภาพโซเวียต พรรคบอลเชวิคได้เลิกธงเดิมและใช้ธงแดงเป็นสัญลักษณ์ ก่อนจะเปลี่ยนเป็นธงสีแดง-ฟ้าในระยะต่อมา ธงสีฟ้า-เหลืองได้กลับมามีสถานะเป็นธงชาติยูเครนอย่างเป็นทางการอีกครั้ง เมื่อยูเครนได้รับเอกราชในปี ค.ศ. 1992

แบบธง
-----

แบบการสร้างธงชาติยูเครนแบบการสร้างธงชาติยูเครน
กฎหมายของยูเครนระบุว่าสีของธงชาติยูเครนคือ "น้ำเงินและเหลือง" แต่หน่วยงานของรัฐอื่น ๆ ได้กำหนดสี โดยในตารางด้านล่าง สีจะตรงตามข้อกำหนดทางเทคนิค DSTU 4512:2006:

| ระบบสี | สีฟ้า | สีเหลือง |
| --- | --- | --- |
| ระบบสีแพนโทน | 285 C | 108 C |
| อาร์เอแอล | 5019 Capri blue | 1023 Traffic yellow |
| RGB | 58-117-196 | 249-221-22 |
| CMYK | 70-40-0-23 | 0-11-91-2 |
| เลขฐานสิบหก | #0057b8 | #ffd700 |
| สีที่ใช้ในเว็บ | #0066cc | #ffcc00 |

ข้อบังคับและธรรมเนียมปฏิบัติ
----------------------------

### สถานะทางกฎหมาย

รัฐธรรมนูญแห่งสาธารณรัฐ มาตราที่ 20 ได้บัญญัติถึงธงชาติไว้ว่า "ธงชาติยูเครน เป็นธงสองแถบซึ่งมีความกว้างเท่ากันตามแนวนอน พื้นสีฟ้าและสีเหลือง" (ยูเครน: "Державний Прапор України — стяг із двох рівновеликих горизонтальних смуг синього і жовтого кольору." )

### ธงสำหรับตกแต่ง

ธงสำหรับตกแต่งมีการใช้ในทางสาธารณะ โดยสภาสูงสุดแห่งยูเครนเป็นผู้ใช้ธงชนิดนี้. หอประชุมในเมืองต่างๆมีการประดับธงชาติร่วมกับธงประจำเมือง รวมถึงบนถนนสาธารณะ; ในบางเมืองนั้นได้ประดับธงประจำเมืองสำหรับตกแต่งเพียงธงเดียว. อัตราส่วนของธงสำหรับตกแต่งมิได้กำหนดเป็นแบบแผน. เมื่อประดับธงสำหรับตกแต่ง แถบสีฟ้าจะต้องอยู่ทางซ้ายมือ ในกรณีที่ประดับกับเสาธงแถบสีฟ้าจะต้องอยู่ทางคันธงเสมอ.

วันธงชาติ
---------

บทความหลัก: วันธงชาติ (ยูเครน)
ธงชาติยูเครนที่จตุรัสไมดาน เนซาเลซนอสติ, ถนนเครสชาตีค.

ประวัติความเป็นมาของธงชาติ
--------------------------

|  |  |
| --- | --- |
| ธงประจำกองทหารคอสแซค (ค.ศ. 1651)  | ธงกองทหารคอสแซค |

ธงคอสแซคซาโพโรเซียนสิช (สภาสิช) แม่แบบ:Не переведено 3. ในศตวรรษที่ 18.
สีซึ่งอยู่ในธงชาติยูเครนประกอบด้วยสีฟ้า หมายถึงท้องฟ้า และสีเหลือง หมายถึงสีทองของรวงข้าวสาลีในประเทศนี้ สีดังกล่าวนี้มีความเกี่ยวข้องกับชาวยูเครนมาเป็นระยะเวลานานตั้งแต่ก่อนจะมีการนำศาสนาคริสต์เข้ามาในยูเครน โดยปรากฏว่าในสมัยโบราณได้มีธรรมเนียมในการตกแต่งงานพิธีการในท้องถิ่นด้วยสีทั้งสอง เพื่อแทนความหมายของน้ำและไฟ ในสมัยอาณาจักรเคียฟรุส สีเหลืองและสีฟ้ายังคงเป็นสีที่ได้รับความนิยมโดยทั่วไป ต่อมาสีดังกล่าวนี้ก็ได้ใช้เป็นธงของราชรัฐฮาลึช-วอลฮือนียา (Halych-Volhynia) ในช่วงคริสต์ศตวรรษที่ 13 และ 14
ระหว่างคริสต์ศตวรรษที่ 16 - 18 กองทหารคอสแซคได้ใช้ธงสีต่างๆ เป็นสัญลักษณ์อย่างแพร่หลาย อาทิ สีเหลือง-ฟ้า สีแดง-ดำ สีแดงเลือดหมู-เขียวมะกอก โดยเฉพาะ

|  |  |
| --- | --- |
|  ธงของลวีฟ และ ไฮลิช ระหว่างศึกแห่งกรุนวอลด์ | ธงเหลือง–ฟ้า และธงแดง-ดำของเหล่าทหารคอสแซค ในงานจิตรกรรม *"Reply of the Zaporozhian Cossacks"* โดยอิลียา เรพิน (Ilya Repin), ค.ศ. 1880 - 1891 |

  

### สมัยเอกราชระหว่าง ค.ศ. 1917 – 1920

|  |  |
| --- | --- |
| ภาพธงเหลือง–ฟ้าในโปสเตอร์สมัยสาธารณรัฐประชาชนยูเครน, *บี.ชิพพิค* (B.Shippikh), เคียฟ, ค.ศ. 1917 | ธงสีเหลือง–ฟ้า ตราสามง่าม ธงประจำกองทัพกาลิเซียยูเครน ค.ศ. 1918 |

| ธงชาติยูเครนสมัยต่างๆ |
| --- |
| *อาณาจักรฮาลีช-โวลฮีเมีย**(Halych-Volhynia)* |
| *แคว้นคอสแซคเฮตเมเนต**(Cossack Hetmanate)* |
| *สาธารณรัฐประชาชนยูเครน**(ค.ศ. 1917 – 1918)* |
| *สาธารณรัฐประชาชนยูเครน**(ธงนาวี; ค.ศ. 1917–1921)* |
| *รัฐยูเครน* (ค.ศ. 1918)*สาธารณรัฐชาตินิยมยูเครนตะวันตก**(ค.ศ. 1918 – 1919)คาร์ปาร์โต-ยูเครน**(มีนาคม ค.ศ. 1939)รัฐบาลเฉพาะกาลยูเครน**(มิถุนายน - กันยายน ค.ศ. 1941)* |
| *สาธารณรัฐสังคมนิยมโซเวียตยูเครน**(ค.ศ. 1919 – 1929).* |
| *สาธารณรัฐสังคมนิยมโซเวียตยูเครน**(ค.ศ. 1929 – 1937).* |
| *สาธารณรัฐสังคมนิยมโซเวียตยูเครน**(ค.ศ. 1937 – 1949).* |
| *สาธารณรัฐสังคมนิยมโซเวียตยูเครน**(ค.ศ. 1949 - 1992)* |
| *ประเทศยูเครน**(ตั้งแต่ 24 สิงหาคม ค.ศ. 1992)* |

หลังการปฏิวัติรัสเซียในปี ค.ศ. 1917 ชาวยูเครนได้ใช้ธงทั้งสีฟ้า–เหลือง และ สีเหลือง–ฟ้า เป็นสัญลักษณ์ในการต่อสู้เพื่ออิสรภาพระหว่างปี ค.ศ. 1917 - 1920

ปัจจุบันนี้ยังไม่มีแหล่งข้อมูลที่เชื่อถือได้ระบุว่ามีการประกาศใช้ธงชาติยูเครนอย่างเป็นทางการโดยสาธารณรัฐประชาชนยูเครนระหว่างปี ค.ศ. 1917 - 1918 ข้อมูลบางแห่งได้อ้างว่าสภาส่วนกลางของสาธารณรัฐประชาชนยูเครน (Tsentralna Rada) ได้ประกาศให้ธงเหลือง-ฟ้าเป็นธงชาติยูเครนเมื่อวันที่ 22 มีนาคม ค.ศ. 1918 แต่แหล่งข้อมูลอีกแห่งระบุว่าไม่มีไม่มีสำเนาเอกสารของการประกาศดังกล่าว หลักฐานที่แตกต่างออกไปอีกแห่งได้อ้างถึงธงของกองกำลังทางเรีอซึ่งใช้ธงพื้นสีฟ้าอ่อน-เหลือง เป็นการระบุว่าธงชาติยูเครนอย่างเป็นทางการในเวลานั้นใช้สีฟ้าอ่อน-เหลืองด้วยเช่น

ธงอย่างเป็นทางการของสาธารณรัฐชาตินิยมยูเครนตะวันตก และ รัฐยูเครนภายใต้การปกครองของพาโบล สโกโรพาดสกี ใช้ธงสีฟ้า-เหลือง ต่อมากลายเป็นโทนสีฟ้าอ่อน-เหลืองในสมัยของคณะไดเรกทอรีภายใต้การนำของเซเมน เพทลูรา (Semen Petlura)

ในบรรดาองค์กรของผู้อพยพชาวยูเครนนั้นได้มีการสนับสนุนให้ใช้ทั้งธงสีฟ้า-เหลือง และ ธงสีเหลือง-ฟ้า เป็นเครื่องหมายของพวกตน ในที่สุดจึงมีการยอมรับให้ใช้ธงสีฟ้าอ่อน-เหลือง เป็นสัญลักษณ์ของยูเครนจนกระทั่งได้มีการประกาศยอมรับจากรัฐบาลยูเครนในยุคนั้นอย่างเป็นทางการ

### รัฐเอกราชระหว่างสงครามโลกครั้งที่ 2

บทความหลัก: คาร์ปาร์โท-ยูเครน และ รัฐบาลเฉพาะกาลยูเครน

### ภายใต้การปกครองของสหภาพโซเวียต

บทความหลัก: ธงชาติสาธารณรัฐสังคมนิยมโซเวียตยูเครน
นับตั้งแต่ ค.ศ. 1920 ยูเครนตกอยู่ในความปกครองของสหภาพโซเวียตภายใต้ชื่อสาธารณรัฐสังคมนิยมโซเวียตยูเครน ธงของยูเครนในยุคนี้จึงมีลักษณะที่คล้ายคลึงกับธงชาติของสาธารณรัฐโซเวียตแห่งอื่นในเครือสหภาพโซเวียตเช่นกัน กล่าวคือใช้ธงแดงเป็นสัญลักษณ์ ที่พื้นธงตอนมุมบนด้านคันธงมีอักษรซีริลลิกย่อนามประเทศ ซึ่งมีการเปลี่ยนแปลงอยู่เป็นระยะๆ ("УСРР" ระหว่าง ค.ศ. 1919 – 1929 และ "УРСР" ระหว่าง ค.ศ. 1929 – 1947) ในปี ค.ศ. 1937 จึงได้มีการเพิ่มสัญลักษณ์รูปค้อนเคียวไว้เหนืออักษรย่อนามประเทศด้วย

ในปี ค.ศ. 1947 สาธารณรัฐโซเวียตต่างๆ ได้มีการแก้ไขธงชาติของตนเองใหม่ทั้งหมดเพื่อให้เกิดความแตกต่างกันอย่างชัดเจน โดยยูเครนได้เปลี่ยนธงเป็นธงแดงรูปสี่เหลี่ยมผืนผ้า กว้าง 1 ส่วน ยาว 2 ส่วน มีรูปค้อนเคียวและดาวแดง ตอนล่างแบ่งเป็นแถบแนวนอนสีฟ้า กว้าง 1 ใน 3 ของความกว้างธงโดยรวม

### การกลับคืนสถานะธงชาติของธงฟ้า-เหลือง

จากอิทธิพลของนโยบายกลาสนอสต์-เปเรสทรอยกา ของประธานาธิบดีมิคาอิล กอร์บาชอฟ ซึ่งดำเนินมาเป็นเวลาหลายปีในช่วงปลายคริสต์ทศวรรษที่ 1980 ทำให้บรรดาสาธารณรัฐโซเวียตต่างๆ ภายใต้ความปกครองของสหภาพโซเวียตเกิดความรู้สึกชาตินิยมอย่างแรงกล้า จนกระทั่งนำไปสู่การล่มสลายของสหภาพโซเวียตในปี ค.ศ. 1991 เหตุการณ์เหล่านี้ทำให้รัฐในคายสมุทรบอลข่าน 3 รัฐ (ลัตเวีย, ลิทัวเนีย, เอสโตเนีย) และยูเครนตะวันตก ซึ่งเป็นดินแดนที่ถูกผนวกเข้าเป็นส่วนหนึ่งของสหภาพโซเวียตหลังสุดเกิดความกังวล บรรดาแคว้นดังกล่าวจึงร่วมกันพยายามฟื้นฟูเอาสัญลักษณ์ประจำชาติในอดีตกลับมาใช้อีกครั้งหนึ่ง โดยในปี ค.ศ. 1988 สภาโซเวียตสูงสุดของสาธารณรัฐสังคมนิยมโซเวียตลิทัวเนียได้เปลี่ยนตราแผ่นดินจากเดิมในสมัยโซเวียตเป็นตราที่เคยใช้ในสมัยก่อนการปกครองของสหภาพโซเวียตเป็นแห่งแรก รัฐสภาของลัตเวียและเอสโตเนียก็ได้ทำการอย่างเดียวกันกับสภาลิทัวเนียเป็นลำดับถัดมาในเวลาไม่นานนัก

สิ่งที่เกิดขึ้นดังกล่าวไม่ช้าก็ได้ชักนำให้เกิดกระบวนการอย่างเดียวกันในยูเครนด้วย โดยเฉพาะอย่างยิ่งในยูเครนตะวันตกและในเคียฟ เมืองหลวงของสาธารณรัฐสังคมนิยมโซเวียตยูเครน ได้เกิดการเดินขบวนทางการเมืองเป็นระยะๆ โดยผู้ชุมนุมได้มีการชูธงสีฟ้า-เหลืองขึ้นเป็นสัญลักษณ์ในการชุมนุม

เหตุการณ์ต่างๆ ในยูเครนได้เกิดขึ้นโดยลำดับดังต่อไปนี้

20 มีนาคม ค.ศ. 1990สภาประจำเมืองเตียร์โนปิล (Ternopil) ได้มีการลงมติให้ฟื้นฟูการใช้ธงสีฟ้า-เหลือง ตราสามง่าม (*tryzub*) และเพลงชาติยูเครนซึ่งมีชื่อว่า *"Shche ne vmerla Ukrainy"* ในวันเดียวกันนั้นธงสีฟ้า-เหลืองก็ได้ชักขึ้นเหนืออาคารของรัฐบาลในเคียฟแทนธงของสาธารณรัฐสังคมนิยมโซเวียตยูเครนเป็นครั้งแรก
28 เมษายน ค.ศ. 1990สภาจังหวัดลวีฟได้อนุมัติให้มีการใช้สัญลักษณ์ประจำชาติอย่างใหม่ภายในจังหวัด
29 เมษายน ค.ศ. 1990ธงสีฟ้า-เหลืองถูกชักขึ้นเหนืออาคารโรงละครในเมืองเตียร์โนปิลโดยไม่มีการชักธงของสหภาพโซเวียตเหนือธงดังกล่าว
24 กรกฎาคม ค.ศ. 1990ได้มีการชักธงฟ้า-เหลืองอย่างเป็นทางการครั้งแรกเหนืออาคารสภาเคียฟ ที่จตุรัสไมดาน เนซาเลซนอสติ (Maidan Nezalezhnosti square) ถนนเครสชาตีค (Khreschatyk street)
หลังการประกาศเอกราชของยูเครนในวันที่ 24 สิงหาคม ค.ศ. 1991 ธงชาติยูเครนสีฟ้า-เหลืองก็ได้ชักขึ้นในฐานะธงชาติรัฐเอกราชครั้งแรกเมื่อวันที่ 4 กันยายน ค.ศ. 1991 ที่อาคารรัฐสภาของประเทศยูเครน

อ้างอิง
-------

1. ↑  Volker Preuß. "Ukraine" (ภาษาเยอรมัน). สืบค้นเมื่อ 2002-12-30.
2. 1 2 3  "vexilla mundi". คลังข้อมูลเก่าเก็บจากแหล่งเดิมเมื่อ 2006-10-17. สืบค้นเมื่อ 2007-03-13.
3. ↑  Constitution of Ukraine
4. ↑  Geraldika.ru Флаг Украины
5. ↑  Abbott, Peter; Eugene Pinak; Oleksiy Rudenko (2004). *Ukrainian Armies 1914-55*. Osprey Publishing. pp. 9, 13. ISBN 9781841766683. คลังข้อมูลเก่าเก็บจากแหล่งเดิมเมื่อ 2012-03-14. สืบค้นเมื่อ 2009-03-01.
6. ↑  State Symbols of Ukraine, Cabinet of Ministers of Ukraine, website.
7. ↑  "สำเนาที่เก็บถาวร". เก็บจากแหล่งเดิมเมื่อ 2005-02-28. สืบค้นเมื่อ 2005-02-28.
8. ↑  "Ukrainian Historical Journal, 1999, #4, ISSN 0130-S247" (PDF). คลังข้อมูลเก่าเก็บจากแหล่งเดิม (PDF)เมื่อ 2007-07-05. สืบค้นเมื่อ 2009-05-06.
9. ↑  "Українське військо у ХХ-ХХІ сторіччі". คลังข้อมูลเก่าเก็บจากแหล่งเดิมเมื่อ 2007-07-04. สืบค้นเมื่อ 2009-05-06.

ดูเพิ่ม
-------

* ธงในประเทศยูเครน
* ตราแผ่นดินของยูเครน
* ธงชาติสาธารณรัฐสังคมนิยมโซเวียตยูเครน
* ซเช เน วเมอร์ลา อูเครนี

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ธงชาติยูเครน**

* ธงชาติยูเครน ที่ Flags of the World (อังกฤษ)
* ธงในประเทศยูเครน - Vexillographia
* ธงราชการกองทัพในยูเครน เก็บถาวร 2013-08-15 ที่ เวย์แบ็กแมชชีน

| ลิงก์ไปยังบทความที่เกี่ยวข้อง |
| --- |
| 

| * ด
* ค
* ก
ธงชาติยูเครน |
| --- |
| ธงชาติ | 
* ธงชาติยูเครน

 |
| ธงตำแหน่งราชการ | 
* ประธานาธิบดี

 |
| ธงทหาร | 
* กระทรวงกลาโหม
* เสนาธิการกองทัพ
* กองบัญชาการทหารสูงสุด
* กองทัพบก
* กองทัพอากาศ
* เหล่าทหารพลร่ม

 |
| ธงแสดงสัญชาติ | 
* ธงนาวี
* ธงเรือช่วยรบ
* กองเรือตรวจการณ์รักษาฝั่ง

 |
| ธงแสดงเขตการปกครอง | 

|  |  |
| --- | --- |
| จังหวัด | 
* จังหวัดเชียร์คาซี
* จังหวัดเชียร์นิฟต์ซี
* จังหวัดเชียร์นีฮิฟ
* จังหวัดดนีโปรเปตรอฟสค์
* จังหวัดโดเนตสค์
* จังหวัดอีวาโน-ฟรังคิฟสค์
* จังหวัดคาร์คิฟ
* จังหวัดเคียร์ซอน
* จังหวัดคเมลนิต
* จังหวัดคีโรโวฮราด
* จังหวัดเคียฟ
* จังหวัดลูฮันสค์
* จังหวัดลวีฟ
* จังหวัดมีโคลายิฟ
* จังหวัดโอเดสซา
* จังหวัดปอลตาวา
* จังหวัดริฟเน
* จังหวัดซูมืย
* จังหวัดเตียร์โนปิล
* จังหวัดวินนิตเซีย
* จังหวัดโวลิน
* จังหวัดซาโปริจเจีย
* จังหวัดซาคาร์ปัตเตีย
* จังหวัดจีโตมีร์

 |
| สาธารณรัฐปกครองตนเอง | 
* สาธารณรัฐปกครองตนเองไครเมีย

 |
| ธงเทศบาลนคร | 
* กรุงเคียฟ
* เมืองเซวัสโตปอล

 |

 |

| * ด
* ค
* ก
ธงชาติของประเทศและดินแดนในทวีปยุโรป |
| --- |
| ประเทศ | 
* กรีซ
* โครเอเชีย
* จอร์เจีย1
* เช็กเกีย
* ซานมารีโน
* เซอร์เบีย
* ไซปรัส1
* เดนมาร์ก
* ตุรกี1
* นครรัฐวาติกัน
* นอร์เวย์
* เนเธอร์แลนด์
* บอสเนียและเฮอร์เซโกวีนา
* บัลแกเรีย
* เบลเยียม
* เบลารุส
* โปรตุเกส
* โปแลนด์
* ฝรั่งเศส
* ฟินแลนด์
* มอนเตเนโกร
* มอลโดวา
* มอลตา
* มาซิโดเนียเหนือ
* โมนาโก
* ยูเครน
* เยอรมนี
* รัสเซีย1
* โรมาเนีย
* ลักเซมเบิร์ก
* ลัตเวีย
* ลิกเตนสไตน์
* ลิทัวเนีย
* สเปน
* สโลวาเกีย
* สโลวีเนีย
* สวิตเซอร์แลนด์
* สวีเดน
* สหราชอาณาจักร
	+ นอร์เทิร์นไอร์แลนด์
	+ เวลส์
	+ สกอตแลนด์
	+ อังกฤษ
* ออสเตรีย
* อันดอร์รา
* อาเซอร์ไบจาน1
* อิตาลี
* เอสโตเนีย
* แอลเบเนีย
* ไอซ์แลนด์
* ไอร์แลนด์
* ฮังการี

 |
| รัฐที่ได้รับการรับรองอย่างไม่สมบูรณ์ | 
* ทรานส์นีสเตรีย
* คอซอวอ
* อับฮาเซีย
* นากอร์โน-คาราบัค
* นอร์เทิร์นไซปรัส
* เซาท์ออสซีเชีย

 |
| องค์กรระหว่างประเทศ | 
* สหภาพยุโรป

 |
| 1. มีพื้นที่ทั้งในทวีปยุโรปและในทวีปเอเชีย |

 |